EkBass/fiwiki-20250220-pages-articles huggingface dataset:
Grayson Sinclair

Grayson Sinclair on fiktiivinen hahmo, Emmerdale saippusarjassa. Häntä esittää Christopher Villiers. ==Hahmo ja Luonne== Grayson kuuluu erittäin varakkaaseen ja vaikutusvaltaiseen Sinclairien perheeseen. Hän asuu yhdessä vaimonsa Perditan ja äitinsä Rosemaryn kanssa Oakwellin kartanossa. Grayson on tottunut elämään äitinsä rahoilla ilman huolen päivääkään. ==Elämää Emmerdalessa== Grayson tuli mukaan kuvioihin Oakwellin kartanolla järjestetyillä illallisilla yhdessä vaimonsa Perdyn kanssa. Hän oli myös bestman veljensä Alasdairin häissä ja piti siellä suurta mellakkaa. Perdita lirkutteli Hari Prasadille saadakseen vain Graysonin mustasukkaiseksi, koska Grayson on ollut hänelle uskoton. Grayson sanoi Harille muutaman valitun sanan ja tämä perääntyi suosiolla. Kun King's River'in näytetalo räjähti, Grayson tarjosi lakimiehen palveluksiaan Kingeille. Tom käännytti kuitenkin hänet ensimmäisen kerran ja paljasti pojilleen epäilevän Graysonin ammattitaitoa. Seuraavana päivänä Grayson kuitenkin palasi ja Kingit suostuivat kuuntelemaan hänen asiansa, ja Grayson pääsi toimimaan Kingien lakimiehenä. Grayson kärsi rahavaikeuksista ja varasti äitinsä talosta akvarelleja ja vei ne myytäväksi Rodneyn antiikkikauppaan. Grayson joutui tunnustamaan äidileen tekosensa, kun tämä teetti inventaarion Oakwellissa ja inventaariossa selvisi taulujen puuttuvan vierashuoneesta. Luokka:Emmerdalen hahmot
Bad Boys Are Here (EP)

__NOTOC__ Bad Boys Are Here on Peer Güntin toinen EP. Levyn nimikappale on peräisin Backseat-levyltä, ja kappaleet "Down By The Shadow", ja "Little Squeezer" Backseat-singlen B-puolelta. EP nousi Suomen virallisen singlelistan sijalle 17. == Kappaleet == Kaikki kappaleet Timo Nikki, Teijo Erkinharju ja Teijo Kettula. === A-puoli === # === B-puoli === # Down by the Shadow # Little Squeezer == Kokoonpano == * Timo Nikki – kitara, laulu * Teijo ”Twist Twist” Erkinharju – rummut * Teijo Kettula – basso, taustalaulu == Lähteet == == Aiheesta muualla == * Bad Boys Are Here discogs.com -sivustolla Luokka:Vuoden 1986 EP:t Luokka:Peer Güntin EP:t Luokka:T. T. Oksalan tuottamat EP:t
Retkikunta 1

Retkikunta 1 () oli Kansainvälisen avaruusaseman ensimmäinen pysyvä miehistö. Miehistö laukaistiin 31. lokakuuta 2000 kello 7.52 UTC Baikonurin kosmodromilta Kazakstanista Sojuz TM-31 avaruusaluksella kohti avaruusasemaa. Kierrettyään maapallon 33 kertaa he telakoituivat Gidzenkon ohjaamana kansainvälisen ISS-aseman Zvezda-moduuliin 2. marraskuuta 2000 kello 9.21 UTC. 90 minuuttia telakoitumisen jälkeen Shepherd avasi Zvezdan luukun ja miehistö siirtyi avaruusasemalle. Miehistö auttoi aseman kokoonpanotöissä, muun muassa uuden Destiny-moduulin asennuksessa ja tekivät tieteellisiä kokeita. Kolmen asemallaolokuukaudensa aikana miehistö isännöi kolmea asemalla käynyttä avaruussukkulamiehistöä, jotka Destinyn lisäksi toivat yhdysvaltalaisia aurinkopaneeleita ja muita keskeisiä laitteita. Laitteiden aktivoinnin lisäksi miehistö purki kahden asemalla vierailleen miehittämättömän Progress- rahtialuksen lastin. Kolmen ensimmäisen viikon aikana he aktivoivat aseman elossapitojärjestelmän ja purkivat aikaisempien aluksella vierailleiden sukkuloiden jättämiä tarvikkeita valmistaakseen aseman ottamaan vastaan tulevia miehistöjä. ==Miehistö== Nimi Työtehtävä Avaruusjärjestö/organisaatio Kotimaa William Shepherd (4) Komentaja NASA Juri Gidzenko (2) Lentoinsinööri Venäjän avaruusjärjestö Sergei Krikaljov (5) Lentoinsinööri Venäjän avaruusjärjestö Numero nimen jälkeen ilmaisee henkilön avaruuslentojen määrän, tässä kuvattu lento mukaan luettuna. ==Katso myös== *ISS-retkikuntien miehistöt ==Lähteet== ==Aiheesta muualla== *Retkikunta 1 NASAn kotisivulla *Retkikunta 1:n lehdistöpaketti (pdf, 1,5 Mt) *Shepherdin pitämät Retkikunta 1:n lokitiedostot Luokka:Kansainvälinen avaruusasema
Robb Stauber

Robert Thomas "Robb" Stauber (s. 25. marraskuuta 1967, Duluth, Minnesota) on yhdysvaltalainen pelaajauransa lopettanut jääkiekko- ja jääpallomaalivahti, sekä nykyinen jääkiekkovalmentaja. Ennen ammattilaisuraansa Stauber pelasi jääkiekkoa Minnesotan yliopiston joukkueessa ja palkittiin ansioistaan arvostetulla Hobey Baker Awardilla. Stauber edusti myös Yhdysvaltain jääkiekkomaajoukkuetta vuoden 1989 maailmanmestaruuskilpailuissa. NHL-liigan Los Angeles Kings oli varannut Stauberin pelaajaoikeudet sarjassa vuonna 1986 varaustilaisuuden kuudennella kierroksella numerolla 107. Stauber solmi ammattilaissopimuksen vuonna 1989 ja pelasi Los Angelesissa vuoteen 1995 mennessä yhteensä 56 runkosarjan sekä 4 pudotuspelien ottelua kunnes tuli siirretyksi Buffalo Sabresin organisaatioon jossa esiintyi NHL-joukkueessa tähtimaalivahti Dominik Hašekin vaihtomiehenä pelaamansa kuuden ottelun jälkeen enää vain AHL-liigan farmijoukkue Rochester Americansissa. Lokakuussa 1995 omintakeisesta pelityylistään tunnetun Stauberin onnistui tehdä maali vasta kolmantena maalivahtina AHL:n historiassa. Stauber liittyi vielä Washington Capitalsin organisaatioon vapaana agenttina vuonna 1996 sekä New York Rangersin riveihin vastaavasti vuonna 1997, muttei enää esiintynyt NHL- otteluissa. Ammattilaisuransa jälkeen Stauber palasi Minnesotan yliopistoon toimien jääkiekkojoukkueen maalivahtivalmentajana vuosikymmenen ajan. Yliopistosta Stauber siirtyi Yhdysvaltain naisten jääkiekkomaajoukkueen valmennusryhmään nousten lopulta päävalmentajaksi. Stauberin valmennuksessa joukkue voitti maailmanmestaruuden vuonna 2017 sekä olympiakultaa Pyeonchangissa vuonna 2018. Stauber pelasi myös jääpalloa korkeimmalla tasolla Dynamo Duluthin joukkueessa. Hänet valittiin Yhdysvaltain maajoukkueeseen Moskovassa pelattuihin vuoden 2010 maailmanmestaruuskilpailuihin. Stauberilla on jääkiekkomaalivahtivalmennusta tarjoava yritys nimeltä Stauber's Goalcrease. == Lähteet == * * === Viitteet === Luokka:Yhdysvaltalaiset jääkiekkomaalivahdit Luokka:Yhdysvaltalaiset jääpalloilijat Luokka:Yhdysvaltalaiset jääkiekkovalmentajat Luokka:Los Angeles Kingsin varaamat pelaajat Luokka:Maalin tehneet jääkiekkomaalivahdit Luokka:Vuonna 1967 syntyneet Luokka:Elävät henkilöt
Steve Shields

Steve Shields tarkoittaa seuraavia henkilöitä: * Steve Shields (s. 1972), kanadalainen jääkiekkoilija * Steve Shields (s. 1958), yhdysvaltalainen baseballpelaaja * Steve Shields (s. 1965), yhdysvaltalainen koripallovalmentaja.
Jyväskylän satama

Jyväskylän satama on Jyväsjärven rannalla Jyväskylän Lutakossa sijaitseva satama. Satama on Päijänteen pohjoisin matkustajasatama. Maantäytön osalta satama on rakennettu 1970-luvun lopulla. Sataman alueella sijaitsee Satamapaviljonki, joka on rakennus- ja kulttuurihistoriallisesti suojeltu rakennus. Sataman kautta kulkee noin 40 000 matkustajaa vuodessa. Yksi sataman matkustaja-aluksista on M/S Rhea. ==Lähteet== Luokka:Jyväskylän liikenne Luokka:Suomen sisävesisatamat Luokka:Jyväskylän nähtävyydet Luokka:Lutakko
Steve Shields (jääkiekkoilija)

Steve Shields (s. 19. heinäkuuta 1972 North Bay, Ontario) on kanadalainen entinen jääkiekkomaalivahti. Hän pelasi NHL-sarjassa 246 ottelua vuosina 1995–2006. Hän pelasi myös Pohjois-Amerikan alasarjoissa. ==Ura== Shields aloitti uransa kotikaupunkinsa juniorijoukkueessa. Hän edusti North Bay Trappersia 16-vuotiaana NOJHL-juniorisarjassa 1988–1989 ja seuraavalla kaudella St. Mary's Lincolnsia alemmassa GOJHL-junnusarjassa. 18-vuotiaana Shields meni Michiganin yliopistoon, jonka joukkueessa hän pelasi neljä vuotta. Jo ensimmäisen yliopistokauden jälkeen Buffalo Sabres varasi Shieldsin vuorolla 101 NHL:n varaustilaisuudessa 1991. Kaudeksi 1994–1995 Shields siirtyi Buffalon organisaatioon. Hän vietti kauden farmijoukkueissa AHL-liigan Rochester Americansissa ja ECHL-liigan South Carolina Stingrays'ssä. Kaudella Shields pelasi uransa ensimmäisen ottelun NHL-sarjassa. Kauden aikana hänelle kertyi vain kaksi ottelua Buffalossa, valtaosan kaudesta kuluessa Rochesterissa jossa Shields voitti kauden päätteeksi Calder Cupin. Kaudella Shields sai Buffalossa enemmän peliaikaa Dominik Hasekin varamaalivahtina. Pudotuspeleissä hän tuurasi menestyksekkäästi loukkaantunutta Hasekia, ja varmisti joukkueelleen voitot kahdesta ensimmäisestä pudotuspelikierroksesta. Buffalo putosi lopulta konferenssifinaaleissa. Shields jatkoi vielä kauden Hasekin varamiehenä, mutta kauden jälkeen hänet myytiin San Jose Sharksiin vaihdossa Kay Whitmoreen. San Josessa Shields sai selvästi aiempaa enemmän peliaikaa. Hän pelasi kolme kautta San Josessa, joista kahdella ensimmäisellä hän jakoi torjuntavastuun Mike Vernonin kanssa. Kaudella nuori Jevgeni Nabokov syrjäytti Shieldsin ja tämä myytiin Jeff Friesenin kanssa Anaheim Mighty Ducksiin, josta San Jose sai Teemu Selänteen. Shields pelasi vain kauden Anaheimissa, josta hänet myytiin Boston Bruinsiin. Kauden jälkeen Boston myi Shieldsin eteenpäin Florida Panthersiin. Hän joutui jakamaan peliaikansa kauden mittaisissa pesteissä muiden maalivahtien kanssa. Floridassa hän oli selvä Roberto Luongon varamaalivahti. Työsulkukaudella 2004–2005 Shields ei pelannut missään. Atlanta Thrashers solmi vapaana agenttina olleen Shieldsin kanssa sopimuksen kaudelle , mutta hän sai peliaikaa vain viiden ottelun verran ja seuran farmissakin Chicago Wolvesissa irtosi vain neljä ottelua. Kaudella 2006–2007 pelasi yhden ottelun AHL-liigan Houston Aerosissa. Tämän jälkeen hän siirtyi kelkkajääkiekon pariin. Heinäkuussa 2011 Shields koetti tehdä paluun jääkiekon pariin. Hän oli yhteyksissä Ruotsin I-divisioonassa pelaavaan Asplöven HC:hen, joka ei kuitenkaan ollut kiinnostunut Shieldsistä. ==Aiheesta muualla== * == Lähteet == Luokka:Kanadalaiset jääkiekkomaalivahdit Luokka:Buffalo Sabresin varaamat pelaajat Luokka:Vuonna 1972 syntyneet Luokka:Elävät henkilöt
Sweetbriers

Sweetbriers on suomalaisen metalliyhtyeen Cryhavocin esikoisalbumi, joka julkaistiin vuonna 1998. Albumi nauhoitettiin Tico Tico Studiolla 12.-23.1.1998. Albumin nauhoittajana ja miksaajana toimi Ahti Kortelainen, joka toimi myös levyn toisena tuottajana Cryhavocin ohella. Levyn julkaisi Spinefarm Records.discogs.com luettu 12.7.2012 == Kappaleet == # # # # # # # # == Kokoonpano == * Kaapro Ikonen – laulu * Risto "Raven" Lipponen – kitara * Jouni Lilja – kitara * Kari Myöhänen – basso * Pauli Tolvanen – rummut === Muut tekijät === * Ahti Kortelainen – tuottaja, äänittäjä, miksaaja * Tiina "Tornio rules ok!" Puikko – avustava äänittäjä * Johan Sorensen – kansikuva * Flea Black – layout, design ==Lähteet== == Aiheesta muualla == * * Luokka:Vuoden 1998 esikoisalbumit Luokka:Cryhavocin albumit
Iris (kappale)

Iris on yhdysvaltalaisen Goo Goo Dolls -yhtyeen tekemä megahitti elokuvaan Enkelten kaupunki vuonna 1998. Kappaleen on sanoittanut ja säveltänyt Goo Goo Dolls -yhtyeen laulaja-kitaristi John Rzeznik. Kappale sai nimensä Rzeznikin selaillessa lehteä ja huomatessa artikkelin Iris DeMendistä. Rzeznikin mielestä Iris oli kaunis nimi ja päätti nimetä kappaleen tällä nimellä. Iris oli monien kappalelistojen kärjessä ja se onkin Billboard Hot 100 Airplayn listoilla kauiten ensimmäisenä ollut single. "Iris" pysyi 18 viikkoa ensimmäisenä kyseisellä listalla. Luokka:Vuoden 1998 kappaleet Luokka:Yhdysvaltalaiset rockkappaleet
Sierra Leonen lippu

Sierra Leonen lippu otettiin käyttöön virallisesti 27. huhtikuuta 1961. Sierra Leonen lippu on vihreän, valkoisen ja sinisen muodostama trikolori. Lipun suhdeluku on 2:3. Vihreä symboloi lipussa maataloutta, vuoria ja luonnonvaroja, valkoinen symboloi yhtenäisyyttä ja oikeudenmukaisuutta ja sininen symboloi Freetownin luonnonsatamaa ja merta.Sierra Leone == Historialliset liput == Lippu Aikakausi Käyttö Kuvaus 1889–1914 Sierra Leonen kruununsiirtomaan lippu Britannian laivastolippu, johon on lisätty territorion vaakuna. Identtinen Brittiläisen Kultarannikon, Brittiläisen Gambian sekä Lagosin siirtomaan lipun kanssa, tunnuksen nimikirjaimia lukuun ottamatta. 1914–1961 Sierra Leonen kruununsiirtomaan lippu Britannian laivastolippu, johon on lisätty kruununsiirtomaan vaakuna. Tässä vaakunassa oli Yhdistyneen kuningaskunnan lippu päällimmäisenä, öljypalmu oikealla puoliskolla sekä afrikkalainen mies katsomassa satamaan saapuvaa laivaa vasemmalla puoliskolla. 1961–1971 Kuningatar Elisabet II:n henkilökohtainen lippu Sierra Leonelle Yksi Elisabet II:n monista henkilökohtaisista lipuista. Lipussa on Sierra Leonen vaakuna lipun muodossa. Tätä lippua käytettiin edustamaan häntä Sierra Leonen kuningattarena, kunnes siitä tuli tarpeeton Sierra Leonen tullessa tasavallaksi vuonna 1971. 1961–1971 Sierra Leonen kenraalikuvernöörin standardilippu Sierra Leonen kenraalikuvernöörin lippu. Tämä lippu nähtiin tarpeettomaksi Sierra Leonen tullessa tasavallaksi vuonna 1971. ==Lähteet== ==Aiheesta muualla== Lippu Luokka:Valtioiden liput
Kultaloistokaija

Kultaloistokaija (Polytelis anthopeplus) on australialainen kaija. == Koko ja ulkonäkö == Linnun pituus on noin 40 cm ja paino 150–206 g. Koiraan höyhenpuku on pääosin keltainen, päälaelta ja takaraivosta oliivinsävyinen, siiven pienillä peitinhöyhenillä on leveä punainen vyö, uloimmat siiven peitinhöyhenet sinimustat, käsisulkien ulkohöyty tummansininen ja siiven alapeitinhöyhenet keltaiset. Naaraan ja nuoren linnun väritys on enemmän vihertävän sävyinen ja reunimmaiset pyrstösulat ovat kärjen alapuolelta vaalean ruusunpunaiset. Nokka on korallinpunainen, koivet harmaat ja iiris oranssinruskea. == Esiintyminen == Kultaloistokaijoja on kaksi alalajia, joista nimialalaji anthopeplus elää Kaakkois-Australian sisämaassa, ja alalaji westralis mantereen lounaiskolkassa. Lajin kokonaispopulaatio on noin 21 500 yksilöä, joista 1 500 kuuluu westralikseen. Nimialalaji taantui voimakkaasti vuosien 1970–1990 välillä, mutta kanta on nyt osoittanut elpymisen merkkejä. Taantuminen johtui ihmisen aiheuttamasta elinympäristöjen tuhoutumisesta. Kultaloistokaija ei ole yhtä suosittu häkkilintuna kuin loistokaija. == Elinympäristö == Tulva-alueiden eukalyptusmetsiköt ja läheiset pensaikkoalueet, esiintymisalueen lounaisosissa laji elää kaikenlaisissa metsähabitaateissa. == Lisääntyminen == Pesintää tapahtuu elo-tammikuussa. Pesä on tavallisesti vesistön lähellä kasvavan eukalyptuksen syvässä kolossa. Naaras munii neljästä kuuteen munaa, tavallisesti neljä, joita se hautoo noin kolme viikkoa. Koiras tuo hautovalle naaraalle ruokaa pari-kolme kertaa päivässä. Poikaset jättävät pesän viiden viikon ikäisinä. == Ravinto == Ravinto koostuu hedelmistä, pähkinöistä, siemenistä, marjoista, silmuista, kukista ja medestä. Erityisen suosittuja ovat eukalyptusten ja akasioiden siemenet. Kultaloistokaijat syövät myös vehnänjyviä ja ovat paikoin maanviljelijöiden riesana Lounais-Australiassa. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust ===Viitteet=== Luokka:Loistokaijat
Guilty Conscience

Guilty Conscience on Eminemin ja Dr. Dren kappale. Se kertoo kolmesta miehestä, jotka yrittivät saada oikeutta rikoksen avulla. Guilty Conscience oli singlenä menestys erityisesti Englannissa.Eminem kirjoitti sekä omansa että Dren riimit. Kappaleen tuotti dre. Kappale oli toinen single The Slim Shady LP-albumilta. == Aiheesta muualla == * "Guilty Conscience" discogs.com -sivustolla Luokka:Vuoden 1999 kappaleet Luokka:Eminemin kappaleet Luokka:Dr. Dren kappaleet
Cleanin’ Out My Closet

Cleaning Out My Closet on Eminemin kappale. Se on hänen vuonna 2002 julkaistulta The Eminem Show -levyltään. Kappale ylsi sijalle 4 Yhdysvaltain Billboard Hot 100 -listalla. Kappaleessa Eminem kertoo vihan ja kivun täyttämästä elämästään, keskittyen vaikeaan lapsuuteensa, avio-ongelmiinsa ja ongelmiin äitinsä kanssa. Eminem käsittelee kappaleessa myös sitä, kuinka jotkut kritisoivat hänen lyriikoitaan. Kappaletta aiottiin käyttää 8 Mile -elokuvan trailerissa, mutta Eminem piti sitä liian henkilökohtaisena. Tästä huolimatta kappaletta käytettiin elokuvan trailerissa Isossa-Britanniassa. == Aiheesta muualla == * Cleanin’ Out My Closet discogs.com -sivustolla == Lähteet == Luokka:Vuoden 2002 kappaleet Luokka:Eminemin kappaleet Luokka:Eminemin tuottamat kappaleet
Eardrum

__NOTOC__ Eardrum on rap-artisti Talib Kwelin kolmas studioalbumi, joka julkaistiin 21. elokuuta 2007. Albumin julkaisi Blacksmith Records ja sen levityksestä vastasi Warner Bros. Records. Albumi debytoi Yhdysvalloissa Billboard 200 -listan toisella sijalla. == Kappaleet == Nro Nimi Vierailija(t) Tuottaja(t) Kesto 1 Everything Man Res, Sonia Sanchez Madlib 3:16 2 NY Weather Report Nick Speed 4:35 3 Hostile Gospel Pt. 1 (Deliver Us) Just Blaze 5:22 4 Say Something Jean Grae will.i.am 3:43 5 Country Cousins UGK, Raheem DeVaughn AKidCalledRoots, Sha-La Shakier 4:31 6 Holy Moly Pete Rock 2:08 7 Eat to Live Madlib 3:07 8 In the Mood Roy Ayers, Kanye West Kanye West 3:55 9 Soon the New Day Norah Jones Madlib, Eric Krasno 4:02 10 Give 'Em Hell Coi Mattison, Lyfe Jennings Terrace Martin, Battlecat 4:27 11 More or Less Dion Hi-Tek 4:40 12 Stay Around Pete Rock 4:15 13 Hot Thing will.i.am will.i.am 3:48 14 Space Fruit (Interlude) Sa-Ra Sa-Ra 1:31 15 The Perfect Beat KRS-One Swiff D 3:49 16 Oh My Stars Musiq Soulchild DJ Khalil 3:40 17 Listen!!! Kwamé 3:28 18 Go with Us Strong Arm Steady E. Jones 3:59 19 Hostile Gospel Pt. 2 (Deliver Me) Sizzla DJ Khalil 4:21 20 The Nature Justin Timberlake Justin Timberlake, Eric Krasno, Adam Deitch 5:01 21 Hush Jean Grae Chad beatz 3:55 == Arvostelut == * Metacritic: 73/100Metacritic: Reviews for Eardrum by Talib Kweli * Allmusic: Allmusic review * Pitchfork: 7.4/10Pitchfork Media: Album review == Lähteet == == Aiheesta muualla == * Eardrum discogs.com -sivustolla Luokka:Vuoden 2007 albumit Luokka:Talib Kwelin albumit
William D. Hamilton

William Donald Hamilton (1. elokuuta 1936 – 7. maaliskuuta 2000) oli brittiläinen evoluutiobiologi. Hänet tunnetaan sukulaisvalintaa ja altruismia selittävistä teorioistaan. Hamiltonin tutkimukset ovat olleet keskeisessä asemassa geenikeskeisen evoluutionäkemyksen kehityksessä. Myös sosiobiologia on saanut tärkeitä a priori-olettamuksia ja -virikkeitä hänen teorioistaan. Monien muiden tunnustusten ohella Hamiltonille myönnettiin suomalainen akateemikon arvonimi. Hamiltonin mukaan on nimetty Hamiltonin sääntö. ==Lähteet== ==Aiheesta muualla== * Luokka:Royal Societyn jäsenet Luokka:Evoluutiopsykologia Luokka:Brittiläiset eläintieteilijät Luokka:Akateemikot (Suomi) Luokka:Vuonna 1936 syntyneet Luokka:Vuonna 2000 kuolleet
The Beautiful Struggle

The Beautiful Struggle on rap-artisti Talib Kwelin toinen studioalbumi. Albumi julkaistiin Yhdysvalloissa 28. syyskuuta 2004. == Kappaleet == Nro Nimi Vierailija(t) Tuottaja(t) Kesto 1 The Harder Way Res Charlemagne 3:50 2 Back Up Offa Me Hi-Tek 3:38 3 Broken Glass The Neptunes 3:11 4 We Know Faith Evans Supa Dave West 3:43 5 A Game Amadeus 3:36 6 I Try Mary J. Blige Kanye West 4:25 7 Around My Way John Legend Kanye West 4:48 8 We Got the Beat Res Midi Mafia 3:20 9 Work It Out Hi-Tek, J.R. 4:20 10 Ghetto Show Anthony Hamilton, Common Supa Dave West 4:47 11 Black Girl Pain Jean Grae Midi Mafia, Tone Mason 5:04 12 Never Been in Love Just Blaze 5:01 13 Beautiful Struggle Hi-Tek 4:00 == Aiheesta muualla == * The Beautiful Struggle discogs.com -sivustolla Luokka:Vuoden 2004 albumit Luokka:Talib Kwelin albumit
Koiran kokoinen kesä

Koiran kokoinen kesä on Helena Meripaaden Koirahullun päiväkirja -sarjan ensimmäinen osa.www.otava.fi Kirja on Otavan kustantama, ja se julkaistiin vuonna 2000.Fennica == Juoni == Ullan kesä alkaa näyttää tylsältä. Hän ei lähtisi äitinsä kanssa mihinkään, ja parhaalla ystävällä Lindalla on muita menoja. Äiti ja Ulla käväisevät äidin entisen työkaverin Beritin luona. Beritillä on kenneli. Ullan riemuksi äiti suostuu yhteen cavalierin pentuun, jonka luovutusikä on kahden viikon päästä. Ulla valitsee omakseen pentueen parhaimman pennun, Pontuksen. Kun Ulla saapuu uudelleen isän kanssa katsomaan pentua, Ulla huomaa tarhassa yksin olevan belgianpaimenkoiran, Daran. Ulla rakastuu Daraan, ja hänen isänsä suostuu ostamaan Daran. Äiti on räjähtää, kun Ulla tuo pennun kotiin, mutta leppyy ajan kanssa. Ullan kesästä on tulossa huippukesä. Kouluttaminen on aluksi vaikeaa, ja Darakin onnistuu karkaamaan. Mutta eräs Kisse on löytänyt koiransa Faxen kanssa Daran. Ulla alkaa ihailla Faxea, sillä se on todella tottelevainen koira verrattuna Daraan. Ulla ja Kisse alkavat treenata yhdessä koirien kanssa ja heille syntyy hyvä ystävyys. Kisse saa Ullan osallistumaan Match Show’hun, jossa Dara on Best In Show 5. == Henkilöhahmot == * Ulla: 12-vuotias koirahullu, joka saa viimeinkin oman koiran pitkäaikaisen kinumisen jälkeen. * Linda: Ullan paras ystävä, joka harrastaa uintia. Ulla on joutunut kuuntelemaan kauan Lindan rakkauksista, mutta Linda ei kestä Ullan koirajuttuja. * Kisse: 16-vuotias koirankouluttaja, joka löytää Daran. Kisse omistaa sekarotuisen Faxen. == Jatko-osat == * Koirista parhain * Enkelikoira * Tottelemattomuuskoe * Viittä vaille voittajaluokkaa * Pentukuumetta == Lähteet == ==Aiheesta muualla== * Kirja Otavan sivuilla Luokka:Vuoden 2000 kirjat Luokka:Suomalaiset nuortenkirjat
RACI

RACI on projektinhallintaan liittyvä toimenpidelista, jossa kerrotaan mitä tehdään, kuka tekee ja mihin mennessä. Ilman listaa voi usein käydä niin, että unohdetaan mitä pitää tehdä ja ennen kaikkea se, kenen piti tehdä. } Mikäli tehtävänä on paljon töitä, on järkevää kasata tehtävät RACI-taulukkoon. Taulukossa riveillä ilmoitetaan suoritettavat tehtävät ja sarakkeissa henkilöt. Joskus sarakkeissa voidaan esittää myös roolit. RACI koostuu seuraavista käsitteistä: R = responsible (vastuullinen) \- R-henkilö suorittaa annetun tehtävän tai on osa suoritustiimiä \- jokaisella tehtävällä on ainakin yksi R-henkilö A = accountable (tilivelvollinen) \- A-henkilö valvoo, että tehtävä tulee valmiiksi \- jokaisella tehtävällä on vain yksi A-henkilö C = consulted (neuvoja) \- C-henkilöltä voidaan kysyä ohjeita ja neuvoja \- jokaisella tehtävällä voi olla nolla – rajaton määrä C-henkilöä I = informed (tiedotettava) \- I-henkilöä tiedotetaan tehtävän suorittamisesta \- jokaisella tehtävällä voi olla nolla – rajaton määrä I-henkilöä == Esimerkki == Tehtävä Herra X Rouva X Herra Y Rouva Y Herra Z Työtehtävä 1 I A/R C Työtehtävä 2 A/R I I I I Työtehtävä 3 I A/R Työtehtävä 4 I C A R R Taulukon mukaan Herra X toimii työtehtävissä 1, 3 ja 4 tiedotettavana henkilönä ja työtehtävässä 2 tilivelvollisena henkilönä sekä vastuullisena henkilönä. == Lähteet == * Lehtimäki, Timo (2006). Ohjelmistoprojektit käytännössä. ISBN 952-5655-06-7 Luokka:Projektinhallinta
Marius Maximus

Marius Maximus oli roomalainen historioitsija ja virkamies, joka eli toisella ja kolmannella vuosisadalla jaa. Hän oli luultavasti sama mies kuin eräs Lucius Marius Maximus Perpetuus Aurelianus, joka oli kotoisin pohjoisafrikkalaisesta tai hispanialaisesta suvusta ja oli syntynyt noin vuonna 160. Hänen isänsä oli Gallia Lugdunensiksen ja Aquitanian provinssien ritarisäätyläinen prokuraattori. Hän oli konsulina vuonna 198 tai 199 ja uudelleen vuonna 223 ja toimi Gallia Belgican, Ala-Germanian, African ja Asian maaherroina. Vuosina 217–218 hän oli myös Rooman kaupunginprefekti.Grant s. 191Antiikin käsikirja s. 327 Maximus kirjoitti Rooman keisarien elämäkerran, joka ulottui Nervasta Macrinukseen tai Elagabalukseen. Hän saattoi imitoida tai jatkaa Suetoniuksen ja Cassius Dion töitä. Mariuksen teos on kadonnut, mutta se mainitaan lähteenä Historia Augustassa. == Lähteet == * * === Viitteet === Luokka:Roomalaiset historioitsijat Luokka:Roomalaiset poliitikot
Council on Books in Wartime

Council on Books in Wartime oli yhdysvaltalaisten kustantamoiden, kirjakauppiaiden, kirjastonhoitajien, kirjailijoiden ja muiden alan toimijoiden vuonna 1942 perustama järjestö. Sen tarkoituksena oli kirjallisuuden avulla vaikuttaa ihmisten suhtautumiseen sotaan, lisätä voitontahtoa, paljastaa vihollisen todellinen luonne, tarjota rentoutusta ja selvittää sodan päämääriä. Järjestön alaisuudessa toimivat omat komiteansa muun muassa elokuville, radiolle, kirjastoille ja lastenkirjoille. Järjestö oli itsenäinen, mutta se toimi yhteistyössä United States Office of War Informationin ja muiden liittovaltion viranomaisten kanssa. Järjestön viimeinen vuosikokous pidettiin tammikuussa 1946. ==Lähteet== Luokka:Yhdysvaltalaiset järjestöt Luokka:Propaganda Yhdysvalloissa
Emil Lehtinen

Emil Woldemar (E. W.) Lehtinen () oli suomalainen poliitikko. Hänen puolueensa oli Kansallinen Kokoomus. Lehtinen valittiin eduskuntaan vaaleissa 1927 ja hän toimi kansanedustajana kahden vuoden ajan, syyskuusta 1927 heinäkuuhun 1929. Hän edusti Uudenmaan läänin vaalipiiristä. Eduskunnan valiokunnista hän vaikutti lakivaliokunnassa, pankkivaliokunnassa ja talousvaliokunnassa. Lehtinen toimi poliittisella urallaan myös Iitin kuntakokouksen, kunnanvaltuuston ja kunnallislautakunnan jäsenenä, kahden ensiksi mainitun puheenjohtajana sekä presidentin valitsijamiehenä presidentinvaalissa 1925. Vuonna 1926 hän sai kunnallisneuvoksen arvonimen. Siviiliammatiltaan Lehtinen oli maanviljelijä, jona hän toimi Iitissä vuodesta 1892. Samana vuonna hän avioitui vaimonsa Alina Saarelaisen kanssa. Lehtinen kuoli joulukuussa 1929, 57 vuoden iässä. == Lähteet == Luokka:Kansanedustajat Luokka:Kansallisen Kokoomuksen poliitikot Luokka:Iitin kunnanvaltuutetut Luokka:Uudenmaan vaalipiiri Luokka:Vuonna 1872 syntyneet Luokka:Vuonna 1929 kuolleet
Aavikkoloistokaija

Aavikkoloistokaija (Polytelis alexandrae) on Australian kuivilla seuduilla elävä kaija. == Koko ja ulkonäkö == Linnun pituus nokasta pyrstön kärkeen on noin 45 cm, jos iso osa on kärkeä kohti kapenevaa pyrstöä. Koiraan höyhenpuku on hyvin värikäs, vaaleansinisen, ruusunpunaisen, siniharmaan, vihreän ja keltaisen sekoitus. Naaras ja nuori lintu ovat vähemmän värikkäitä, joskaan sukupuolierot eivät ole huomattavat. Nokka on korallinpunainen, koivet harmaat ja iiris oranssi. == Esiintyminen == Aavikkoloistokaijat elävät laajalla alueella Australian länsiosan sisämaan aavikkoalueilla. Lajin populaation koko on noin 5 000 aikuista yksilöä. Sen kanta on taantunut elinympäristöjen tuhoutumisen ja vieraspetojen, kuten kissojen ja kettujen takia. == Elinympäristö == Aavikkoloistokaijat vaeltavat kuivien seutujen välillä ja pesivät epäsäännöllisin välein. Ne suosivat hiekkamaiden akasioiden, eukalyptusten ja Casuarina-puiden muodostamia harvoja metsiköitä ja pensaikkoja. == Lisääntyminen == Pesintää tapahtuu syys-tammikuussa. Pesä on tavallisesti vesistön lähellä kasvavan eukalyptuksen kolossa, joskus kaukana vesistöstä kasvavassa Casuarinassa. Yhdessä puussa saattaa olla jopa kymmenen pesää. Naaras munii neljästä kuuteen munaa, joita se hautoo keskimäärin 23 päivää. Poikaset jättävät pesän viiden viikon ikäisinä. == Ravinto == Ruokavalio koostuu pääosin maanpinnan tuntumassa kasvavien heinien ja ruohojen siemenistä, mutta myös hedelmistä, marjoista ja kukista. == Lemmikkinä == Aavikkoloistokaijaa esiintyy lemmikkinä, mutta se ei ole Suomessa kovin yleinen lemmikkilintu. Siitä on jalostettu värimuunnoksia, esimerkiksi sininen. Aavikkoloistokaijan hoito ei eroa juuri lemmikkilintujen perushoidosta. Hyvinvoidakseen se tarvitsee lintuseuraa, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Aavikkoloistokaija ei ole tunnettu erityisen helposti matkimaan oppivana lajina. Laji kuuluu CITES II/B-liitteeseen, jonka vuoksi lajilla kauppaa käytäessä on yksilöllä oltava vähintään lintuun liitettävä alkuperätodistus. Myös lajia pesittäessä on molemmilla vanhemmilla oltava alkuperätodistukset. == Lähteet == * Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 * World Parrot Trust === Viitteet === Luokka:Loistokaijat
Télévision Tunisienne 2

Télévision Tunisienne 2 (, myös Wataniya 2) on tunisialainen satelliittitelevisiokanava, joka näkyy eri puolilla maailmaa. Se tunnettiin aikaisemmin nimillä Tunisie 21 ja Canal 21 (). ==Historia== Alun perin kanavan luomisessa oli mukana Tunisian presidentti Zine el-Abidine Ben Ali, joka käynnisti hankkeen keväällä 1994 tarkoituksenaan luoda kanava nuorille. Kanava aloitti lähetyksensä 7. marraskuuta 1994 nimellä Canal 21. Se ei saanut alkuvuosina suurta suosiota, mutta vuonna 2007 Ben Ali ilmoitti perustavansa kanavalle rinnakkaiskanavan, jonka sisältö olisi nykyaikaisempaa. Kanava muutti pian nimensä Tunisie 21:ksi ja näkyi sen jälkeen myös satelliitin kautta eri puolilla maailmaa. Tunisiassa vuonna 2008 tehdyn tutkimuksen mukaan kanava oli maan neljänneksi katsotuin televisiokanava.Audience des médias, Al Moussamih Karim et Musica W Forja arrachent leur part d’audience , Webmanagercenter 12.5.2008, Viitattu 14.10.2009 Kanava uudistettiin presidentti Ben Alin poistuttua tammikuussa 2011 maasta pitkään jatkuneiden levottomuuksien yhteydessä. Kanava otti uudeksi nimekseen Télévision Tunisienne Nationale 2 (). ==Logot== Kuva:Tunisie 21.jpg|2007–2011 Kuva:TelevisionTunisienne2.png|Tammi-heinäkuu 2011 ==Ohjelmistoa== Koska kanava kuuluu ERTT-televisioverkostoon, se esittää samoja ohjelmia, kuin Télévision Tunisienne 1 kello 12 asti, jonka jälkeen kanava aloittaa omat lähetyksensä. *C'est pas sorcier *Dima 21 *MGR *One Piece *Tom & Jerry *Uutiset == Lähteet == Luokka:Tunisialaiset televisiokanavat Luokka:Vuonna 1994 perustetut televisiokanavat
Datça

Datça on kaupunki Välimeren rannalla Muğlan maakunnassa Turkissa. Asukkaita Datçassa oli vuoden 1997 väestönlaskennassa 11 802. Väestöstä 6 129 asui kaupunkialueella ja loput 5 673 maalla. Datça on noin 70 kilometriä pitkä niemimaa, joka pistää itä–länsisuunnassa Aigeianmereen. Pohjoisessa niemimaa rajautuu Gökovanlahteen ja etelässä puolestaan Hisarönünlahteen. Datçan alueella sijaitsee muinainen Knidoksen kaupunki, joka perustettiin 600-luvulla eaa. Datçan talous pohjautuu palveluelinkeinoihin ja esimerkiksi matkailu kasvaa nopeasti alueella. Maaseudulla väestö saa elantonsa esimerkiksi metsätaloudesta, mehiläishoidosta ja kalastuksesta. == Lähteet == == Aiheesta muualla == *Datca.gov.tr Luokka:Turkin kaupungit Luokka:Muğlan maakunta
Tšerno

Tšerno (Черно) on suomalaisen Kypck-yhtyeen ensimmäinen studioalbumi. Albumi äänitettiin vuonna 2007 Novaja Zemlja-, Colibri- ja Tonebox-studioilla. Albumin on tuottanut Hiili Hiilesmaa ja miksannut Hiilesmaa ja Juha Heininen HIP-studiolla. Albumi ilmestyi 12. maaliskuuta 2008 tavalliseen muovikoteloon sekä digipak-koteloon pakattuna. Se sijoittui Suomen albumilistalla parhaimmillaan 11:nneksi. Albumilta julkaistiin ladattavana digisinglenä kappale ”1917”. == Kappaleet == # # # # # # # # # # Kappaleiden nimien englanninkieliset käännökset albumin kannesta. == Arviot == * Desibeli.net: Desibeli.net * Imperiumi.net: Imperiumi.net == Lähteet == == Aiheesta muualla == * Albumin esittely Kypckin sivustolla = * * Luokka:Vuoden 2008 esikoisalbumit Luokka:Kypckin albumit Luokka:Hiili Hiilesmaan tuottamat albumit
Maini

Maini on suomalainen naisen etunimi, lyhennelmä mainiota tai kehuttua tarkoittavasta kansanomaisesta nimestä MainikkiKustaa Vilkuna: Etunimet, s. 122, 3. painos, Otava 2001, ISBN 951-1-15135-5 . Mainin nimipäivä on vuodesta 1950 lähtien 5. toukokuuta; aikaisemmin, vuodesta 1929 lähtien sama päivä oli ollut Mainikin nimipäivä. Nimi Maini on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 510 naiselle ja alle 15 miehelle. ==Tunnettuja Maineja== * Maini Askolin (1890–1929), kauppaneuvos Johannes Askolinin tytär, aikoinaan Suomen rikkain nainen * Maini Palosuo (1914–1997), kirjallisuuden kääntäjä * Maini Sorri (s. 1957), ruotsinsuomalainen laulaja ja säveltäjä ==Lähteet== Luokka:Etunimet
NW 2,5 t

NW 2,5 t oli itävalta-unkarilaisen Nesselsdorfer Wagenbaun (NW) ensimmäinen kuorma-auto. Auton alkuperäinen mallinimi ei ole tiedossa, jos sellaista koskaan on ollutkaan. Tšekiksi autosta käytetään yleisesti nimitystä Prní nákladní vůz eli Ensimmäinen kuorma-auto. Autoa pidetään siksi merkittävänä että sen valmistumisesta 1898 lasketaan alkaneeksi Tatran ura kuorma- autovalmistajana. == Teknisiä tietoja == Kuorma-auton kuljetuskapasiteetti oli 2,5 tonnia. Autossa oli kaksi Benzin valmistamaa kaksisylinteristä, vesijäähdytteistä bokserimoottoria. Moottorit oli sijoitettu lattian alle auton takaosaan. Autolla kyettiin ajamaan pelkällä toisella moottorilla polttoaineen säästämiseksi. Ensimmäinen moottori piti veivata kammen avulla käyntiin, mutta toisen pystyi käynnistämään ensimmäisen moottorin avulla. Auton jäähdytysjärjestelmä oli avoin, eli höyrystynyt vesi ohjattiin putkia pitkin ajoneuvon kattoon, josta se jäähdyttyään valui takaosassa oleviin astioihin ja sitä kautta takaisin kiertoon. Auton huippunopeus oli 20 km/h ja mäennousukyky 12 astetta. Polttoaineenkulutus oli 4 kg/h. == Replika == Alkuperäinen yksilö ei ole säilynyt, mutta autosta tehtiin 1970-luvulla käytettävissä olevien teknisten dokumenttien ja aikalaiskuvausten pohjalta replika, joka on taltioitu Tatran museoon Kopřivniceen. == Lähteet == Nw 2,5t Luokka:Kuorma-autot
Asko Laiho

Asko Johannes Laiho (13. huhtikuuta 1930 Kotka – (kuoleman julkistamispäivä 10. huhtikuuta 2019))Kotka-Kymin seurakunta, Hautaan siunatut, Asko Johannes Laiho 88 v., Kaupunkilehti Ankkuri, 2019, No 2, sivu 42, julkaistu 10.4.2019 oli suomalainen jalkapalloilija.Urheilumme Kasvot Osa 3, Laiho, Asko Johannes, sivu 180, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Tukimiehenä pelannut Asko (Ako) Laiho edusti koko uransa ajan, vuosina 1949–1958, Kotkan Reipasta. Reipas pelasi Laihon pelivuosina mestaruussarjassa kausilla 1955 ja 1957. Muut kaudet seura vietti alemmilla sarjatasoilla. Kaikkiaan Laiho pelasi noiden kahden pääsarjakauden aikana 26 ottelua, joissa hän teki viisi maalia. Laiho pelasi Suomen maajoukkueessa yhden maaottelun vuonna 1956. Laiho pelasi myös jääkiekkoa, jossa voitti vuonna 1954 TUL:n mestaruuden Kotkan Reippaan riveissä. Laiho oli ammatiltaan nosturinkuljettaja. Vuonna 1957 Kotkan kaupungin raittiuslautakunta myönsi hänelle raittiin urheilijan palkinnon. Laihon kotikunta oli Kotka. == Lähteet == Luokka:Suomalaiset jalkapalloilijat Luokka:Vuonna 1930 syntyneet Luokka:Vuonna 2019 kuolleet
Fremde Heere Ost

Fremde Heere Ost () oli yleisnimitys toisen maailmansodan aikana Saksan armeijan itäisien maiden vapaaehtoisjoukkoista koostuvan armeijakunnan nimitys. Armeijakunnassa palveli muun muassa suomalaisia, volgantataareja, armenialaisia ja virolaisia. Enimmillään palveluksessa oli vuonna 1943 varsinaisesti taisteluihin osallistuvia 176 pataljoonaa ja 38 komppanian verran työ-, vartiointi- ja koulutusyksiköitä. Gehlen, taulukko Itäisistä kansoista koottujen vapaaehtoisjoukojen kokoonpanosta vuodelta 1943, s. 132 ==Lähteet== * ===Viitteet=== Luokka:Saksalaiset sotilasyksiköt toisessa maailmansodassa
Metsästyskoirien jäljestämiskoe

Metsästyskoirien jäljestämiskoe eli MEJÄ on koirien koemuoto, jonka tarkoituksena on selvittää koiran kyky löytää haavoittunut hirvieläin, kuten kolarihirvi tai metsästäjän ampuma haavakkohirvi. Mejä koemuotona on alun perin tarkoitettu vain metsästyskoirille, mutta nykyään koe on avoin kaikille koiraroduille. Kokeessa jäljitellään haavoittuneen hirvieläimen kulkua maastossa. Jälki tehdään maastoon keinotekoisesti käyttämällä hirvi- tai nautaeläimen verta, jota levitetään perässä vedettävän sienen avulla. Näin syntyy verivana, jota koiran tulisi seurata. Jäljellä on erilaisia tapahtumia, jotka koiran tulisi osoittaa. Kokeessa jäljen päähän jätetään hirvieläimen sorkka, joka kuvastaa löytynyttä eläintä. Metsästyskoirien jäljestämiskokeessa on kaksi luokkaa, avoin luokka ja voittajaluokka. Päästäkseen voittajaluokkaan koiran pitää saavuttaa avoimessa luokassa kaksi ensimmäistä palkintoa. Voittajaluokassa starttaamiseen vaaditaan myös näyttelytulos. Koira voi saavuttaa valioarvon JVA saamalla kolme ensimmäistä palkintoa voittajaluokasta. Mejä on sulan maan laji, ja kokeita järjestetään huhtikuulta myöhäiseen syksyyn. Vuosittain valitaan myös piirinmestarit jokaisesta kennelpiiristä, jotka pääsevät edustamaan piiriään suomenmestaruuskokeeseen. Lisäksi useat rotujärjestöt ja koirakerhot valitsevat vuosittain omat mejä- mestarinsa. Jäljestävät koirat ovat tärkeitä apulaisia sekä viranomaisille että metsästäjille. Koirien avulla haavoittuneet hirvieläimet löydetään paremmin ja ne saadaan lopetettua asianmukaisella tavalla ilman, että ne joutuvat kärsimään turhaan. ==Aiheesta muualla== * Metsästyskoirien jäljestämiskoe MEJÄ Kennelliitto Luokka:Koiraurheilu
Juha-Pekka Laine

Juha-Pekka Laine (19. elokuuta 1948 Savonlinna – 2. heinäkuuta 2007 Helsinki) oli suomalainen jalkapalloilija ja jääpalloilija. Hyökkääjänä pelannut Laine oli Lappeenrannan Veiterän kasvatti. Hän nousi seuran edustusjoukkueeseen jo 15-vuotiaana. Laine siirtyi 1. divisioonan Lappeenrannan Pallon joukkueeseen 1966. Hän pelasi Lappeenrannassa kauteen 1970 asti, jona hän viimeisteli peräti 27 maalia. Kauden jälkeen Laine siirtyi mestaruussarjassa pelanneen HIFK:n riveihin. Laine pelasi HIFK:ssa kolme kautta ja siirtyi sitten Helsingin Jalkapalloklubiin kaudeksi 1974. Myöhemmin samana vuonna Laine lähti pelaamaan Alankomaiden pääsarjaan MVV Maastrichtiin. Hän oli Alankomaissa kaksi kautta, minkä jälkeen hän palasi takaisin Helsingin Jalkapalloklubiin. Laine pelasi HJK:ssa 1979 asti ja voitti Suomen mestaruuden 1978. Kaikkiaan hän pelasi Suomessa 120 pääsarjatason ottelua, joissa hän teki 35 maalia. Alankomaissa hän pelasi 41 pääsarjatason ottelua ja viimeisteli niissä kuusi maalia. Laine pelasi Suomen maajoukkueessa vuosina 1974–1976 yhteensä 10 (tai 9) maaottelua, joissa hän teki yhden maalin. Laine oli myös lahjakas jääpallossa, jota hän pelasi maalivahtina. Hän edusti Suomen maajoukkuetta neljässä A-maaottelussa. ==Lähteet== ===Huomiot=== Luokka:Suomalaiset jalkapalloilijat Luokka:Suomalaiset jääpalloilijat Luokka:Jalkapallon Suomen mestarit Luokka:Vuonna 1948 syntyneet Luokka:Vuonna 2007 kuolleet
Lindsay Price

Lindsay Jaylyn Price (s. 6. joulukuuta 1976 Arkadia, Kalifornia) on yhdysvaltalainen televisionäyttelijä. Hän on esiintynyt muun muassa televisiosarjoissa Beverly Hills 90210 ja Kauniit ja rohkeat. Vuodesta 2009 lähtien hän on esittänyt yhtä pääosista ABC:n tuottamassa Eastwick- draamasarjassa yhdessä Rebecca Romijnin ja Jaime Ray Newmanin kanssa. Price esiintyi Romijnin kanssa myös draamakomediassa Pepper Dennis. Hän on myös näytellyt Victory Fordia sarjassa Lipstick Jungle vuodesta 2008. Pricen äiti on korealainen, isä on saksalais-irlantilainen. Price oli naimisissa televisiosarja The Dead Zonen tuottajan Shawn Pillerin kanssa 2004–2007. The Internet Movie Database (IMDb) Price seurusteli vuodesta 2009 lähtien julkkiskokki Curtis Stonen kanssa. Parin esikoispoika syntyi marraskuussa 2011. Price ja Stone kihlautuivat heinäkuussa 2012 ja avioituivat 8.6.2013 Espanjassa. ==Lähteet== Luokka:Yhdysvaltalaiset televisionäyttelijät Luokka:Amerikankorealaiset Luokka:Vuonna 1976 syntyneet Luokka:Elävät henkilöt
Pitztal

Pitztal on 40 km pitkä sivulaakso Itävallan Tirolissa. Laaksossa virtaa Pitzejoki eli Pitzbach. Pitztalissa on hiihtoalue Pitztaler Gletscher, jossa käy vuosittain 1,2 miljoonaa matkailijaa. Alueen hotelleissa ja täysihoitoloissa on 8 000 vuodepaikkaa.Reisebericht Pitztal Seudun kyliä ovat Arzl im Pitztal, Wenns, Jerzens, St. Leonhard im Pitztal. Alppihiihtäjä Benjamin Raich on kotoisin Arzlista. ==Lähteet== ==Aiheesta muualla== *Pitztal Luokka:Itävallan laaksot Luokka:Itävallan talviurheilukeskukset Luokka:Tiroli
Télévision Tunisienne 1

Télévision Tunisienne Nationale 1 () on tunisialainen kaapelitelevisiokanava, joka esiintyy myös eripuolella maailmaa satelliitin kautta. ==Historia== Kanava aloitti toimintansa nimellä RTT (Tunisian Broadcasting Television), joka ennen virallista ensi lähetystään teki kaksi koelähetyksiä. Ensimmäinen lähetettiin 1. lokakuuta 1965, joka kesti hieman yli tunnin.En mai 1966… naissait la T.V. Viitattu 15.10.2009 Samana vuonna se lähetti toisen lähetyksensä 29. lokakuuta, joka kesti tällä kertaa hieman yli kaksi tuntia. Tuona aikana ohjelmistossa oli musiikkia, teatteria ja taikuutta. Kanava sai lopulta virallisen ensilähetyksensä 31. toukokuuta 1966 ja erityisesti vuodesta 1967 lähtien se teki läpimurron Tunisian televisiohistoriassa. Kanava lähetti päivässä kolme tuntia ohjelmaa, joissa oli sekoitus arabiaksi ja ranskaksi puhuttuja ohjelmia. Lopulta vuoden 1976 lopulla kanavan ohjelmisto näytettiin väreinä. Vuonna 1983 perustettiin toinen kanava RTT 2, jonka seurauksena se nimettiin uudelle nimelle RTT 1. Lopulta Tunisian presidentin vaihdoksen myötä 7. marraskuuta 1987 televisiokanavan nimi muutettiin kolmannen kerran TV7:ksi vuonna 1992. Sittemmin kanavan nimen idea on pysynyt samana ja sitä on nimitetty Tunis 7:nä vuosina 1997-2008 ja 23. toukokuuta 2008 lähtien Tunisie 7. Huhtikuussa 2008 Tunisiassa tehdyn tutkimuksen mukaan kanava oli maan toiseksi katsotuin televisiokanava.Audience des médias : « Al Moussamih Karim » et « Musica W Forja » arrachent leur part d’audience webmanagercenter 12.5.2008 Viitattu 15.10.2009 15\. tammikuuta 2011 kanava uudistettiin, kun päivää aikaisemmin maan presidentti Zine el-Abidine Ben Ali poistui maasta pitkään jatkuneiden levottomuuksien myötä. Kanava otti uudeksi nimekseen "Tunisian kansallinen televisio" () ja viikkoa myöhemmin nimeä hienosäädettiin Télévision Tunisienne 1:ksi, kun Tunisie 21 nimettiin Télévision Tunisienne 2:ksi. Kanava sai myös lopullisen logonsa 25. heinäkuuta 2011. ==Logot== Kuva:Tunisie 7 logo.jpg|2008–2011 Kuva:TelevisionTunisienneLogo.gif|tammi-heinäkuu 2011 ==Ohjelmistoa== *Alousswa alhassana *Beb El Khoukha *Choufli Hal *Chez Azaïez *Dimanche sport *Ilayki *Keisarin uusi koulu *Maktoub *Planet's Funniest Animals *Sihatoukom ===Jalkapallo=== Kanava esittää maajoukkueotteluidensa ohella maansa pääsarjaotteluita, sekä toiseksi korkeimman sarjan otteluita. == Lähteet == Luokka:Tunisialaiset televisiokanavat Luokka:Vuonna 1966 perustetut televisiokanavat
Water (vuoden 2005 elokuva)

Water (televisioesityksessä Vesi) on vuonna 2005 valmistunut Deepa Mehtan käsikirjoittama ja ohjaama kanadalainen elokuva, joka oli ehdolla parhaan ulkomaisen elokuvan Oscar-palkintoon. Se on osa Mehtan naisten elämää Intiassa kartoittavaa trilogiaa Fire – Earth – Water. Vuoteen 1938 sijoittuva teos kuvaa elämää leskientalossa (ashram) Varanasissa, Intiassa. == Juoni == Tarinan keskushenkilö on kahdeksanvuotias Chuyia, joka tuodaan leskientaloon, koska hänen aviomiehensä on kuollut. Lapsen edesottamukset ja viattomat kysymykset, kuten ”missä on miesleskien talo”, järkyttävät eristäytyneen ashramin elämää. Chuyi tutustuu nuoreen leskeen Kalyaniin, joka joutuu myymään seksiä rahan hankkimiseksi talolle. Leskentalossakin saadaan tietää Mahatma Gandhin uudistuksista, kun Kalyani tutustuu lakia opiskelevaan, gandhilaiseen Narayaniin. Nuoret rakastuvat, ja Narayani olisi valmis kihlaamaan nuoren lesken. Uusi laki sallisi sen, vastoin perinnäistapaa. Narayanin äiti vastustaa ajatusta, mutta hänen maallistunut isänsä taas voisi sen hyväksyäkin. == Rooleissa == == Tuotanto == Water oli Mehtalle hyvin monivaiheinen hanke. Hän aloitti sen kuvaukset 2000, mutta hindufundamentalistit ottivat sen silmätikuksi arkaluontoisen aiheen vuoksi. Trilogian ensimmäinen osa Fire joutui hyökkäilyjen kohteeksi lesboviittaustensa vuoksi. Vastalauseiden vuoksi Mehta keskeytti Waterin kuvaukset intialaisessa Virmanin kaupungissa, ja teosta päästiin kuvaamaan vasta vuonna 2004 Sri Lankassa. == Lähteet == == Aiheesta muualla == * Rotten Tomatoes: Water Luokka:Vuoden 2005 kanadalaiset elokuvat Luokka:Draamaelokuvat Luokka:Yhteiskunnalliset elokuvat Luokka:Deepa Mehtan ohjaamat elokuvat
Mal día para pescar

Mal día para pescar (”huono päivä lähteä kalaan”, kansainväliseltä levitysnimeltään Bad Day to Go Fishing) on Alvaro Brechnerin ohjaama elokuva vuodelta 2009. Uruguay valitsi sen omaksi Oscar-ehdokkaakseen. Elokuvan toista pääosaa näyttelee suomalainen Jouko Ahola. Hän esittää itäsaksalaista voimamiestä Jacob van Oppenia, joka kiertää managerinsa (Gary Piquer) kanssa Etelä-Amerikan pikkukaupunkeja järjestämässä painitapahtumia. == Näyttelijöitä == ==Lähteet== == Aiheesta muualla == * Luokka:Vuoden 2009 elokuvat Luokka:Uruguaylaiset elokuvat
Antero Lamminen

Juho Antero (Antero Johannes) Lamminen () oli suomalainen lehtitoimittaja ja kokoomuslainen poliitikko. Päätoimittaja Antero Lamminen 50 vuotias, Aamulehti, 17.06.1934, nro 160, s. 8, Kansalliskirjaston digitaaliset aineistot. Viitattu 16.06.2024 Antero Lamminen pääsi ylioppilaaksi Porin lyseosta ja valmistui filosofian kandidaatiksi 1911. Lamminen toimi vuodesta 1911 vuoteen 1917 Satakunnan Sanomien ja vuodesta 1918, jolloin Satakunnan Sanomat yhdistyi Satakunta-lehden kanssa, vuoteen 1953 Satakunnan Kansan päätoimittajana. Toimittajan työn ohella hän työskenteli vuosina 1916–1926 Porin teollisuuskoulun ja vuosina 1924–1938 Porin kauppakoulun opettajana. Koulutukseltaan hän oli filosofian maisteri, joksi valmistui vuonna 1914. Lamminen oli myös poliitikko. Hänet valittiin kaksissa vaaleissa, 1929 ja 1930, eduskuntaan, jossa hän toimi neljän vuoden ajan, elokuusta 1929 elokuuhun 1933. Hän edusti Turun läänin pohjoista vaalipiiriä. Eduskunnan valiokunnista hän vaikutti suuressa valiokunnassa, talousvaliokunnassa, työväenasiainvaliokunnassa, jossa oli myös puheenjohtajana, ja ulkoasiainvaliokunnassa. Lamminen toimi poliittisella urallaan myös Porin kaupunginvaltuuston jäsenenä ja puheenjohtajana, Satakunnan Kokoomuksen puheenjohtajana, vuosina 1938–1952, sekä kolmesti, vaaleissa 1925, 1931 ja 1950, presidentin valitsijamiehenä.Piirin puheenjohtajat satakunnankokoomus.fi. Viitattu 21.12.2013. Lammisen muihin luottamustehtäviin kuuluivat muun muassa Satakunnan kansallisliiton, Satakunnan kansallissäätiön, Satakunnan kirjallisen kerhon ja Satakunnan sanomalehtimiesyhdistyksen puheenjohtajuudet. Lamminen oli kahdesti aviossa. Hänen ensimmäinen puolisonsa oli Aina Amalia Långstöm, jonka kanssa hän oli naimisissa vuodesta 1912 Ainan kuolemaan 1920, ja hänen toinen puolisonsa oli Ester Alli Alina Frisk, jonka kanssa hän oli avioitui vuonna 1930. Lammisen vanhemmat olivat maakauppias Johan Lamminen ja Maria Vilhelmiina Tuisku. Lamminen kuoli syyskuussa 1960, 76 vuoden iässä. == Lähteet == == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Porin kaupunginvaltuutetut Luokka:Turun läänin pohjoinen vaalipiiri Luokka:Suomalaiset päätoimittajat Luokka:Suomalaiset opettajat Luokka:Vuonna 1884 syntyneet Luokka:Vuonna 1960 kuolleet
Yhdystie 1361

Yhdystie 1361 on Hyvinkäältä Läyliäisiin Kytäjän kautta johtava yhdystie. Tie lähtee Hyvinkäältä lännen suuntaan ja alkupää on olemukseltaan kaupunkimainen. Moottoritien ylitettyään tie muuttuu olemukseltaan maaseutumaiseksi ja kulkee peltojen reunalla. Kytäjälle saavuttaessa Kytäjän kartano jää luoteeseen ja tie ylittää Kytäjärveltä Vantaanjokeen laskevan Keihäsjoen. Kytäjän kirkko on vilaukselta nähtävissä Palkkisillantien risteyksessä. Tämän jälkeen tie kulkee golfkenttien läpi kohti Patojaa. Tien vieressä kulkee tällä osuudella 2007 valmistunut kevyenliikenteenväylä. Kytäjän alueella tiestä erkanevat paikallistiet Herusten kylään Nurmijärvelle (Palkkisillantie), Vihtijärven kylään Vihtiin (Suopellontie) ja Lopen puolelle Hirvijärvelle (Kenkiäntie). Patojassa tien luonne muuttuu voimakkaasti, koska se seuraa entistä lehmipolun linjausta. Tämän vuoksi siinä on jyrkkiä mutkia sekä mäkiä ja tie onkin onnettomuusherkän maineessa tällä osuudella. Tie päättyy Klaukkalantien risteykseen Lopen Läyliäisissä. == Lähteet == * ===Viitteet=== Luokka:Hyvinkään liikenne Luokka:Lopen liikenne 1361